Mej. SA: Wie gaan vanjaar die kroon dra?Die finaliste. (Foto: Twitter/Miss SA) Die lys van 12 finaliste wat gekies is om vanjaar mee te ding om die Mej. SA-kroon is Donderdag bekendgemaak. Die kroning vind op 27 Mei by die Times Square Sun Arena in Pretoria plaas. Hier is die 12 deelnemers: Tamarin Bensch (25) is ŉ eiendomsbestuurder en binnenshuise opknapper. Tamarin Bensch. (Foto: Miss SA) Tharina Botes (21) van Roodepoort is ŉ eerstejaar- B.Com-student in bemarking en sake by Damelin. Sy is ook ŉ deeltydse model. Tharina Botes. (Foto: Miss SA) Margo Fargo (25), oorspronklik van Heidedal in die Vrystaat, het ŉ BSc-honneursgraad in verbruikerstudies en is die medestigter van ŉ niewinsgewende organisasie. Margo Fargo. (Foto: Miss SA) Bryoni Govender (21) van Kempton Park is ŉ derdejaar- LLB-student aan die Universiteit van Johannesburg. Bryoni Govender. (Foto: Miss SA) Tamaryn Green (23) is ŉ sesdejaar- mediese student. Tamaryn Green. (Foto: Miss SA) Daniellé de Jager (20), oorspronklik van Benoni, is ŉ tweedejaarstudent in biokinetika aan die Nelson Mandela Metropolitaanse Universiteit. Daniellé de Jager. (Foto: Miss SA) Thulisa Keyi (26), oorspronklik van Oos-Londen, woon nou in Fourways en doen tans haar klerkskap by KPMG nadat sy aan die Universiteit van Kaapstad gegradueer het. Thulisa Keyi. (Foto: Miss SA) Akile Khoza (23) is besig met haar meestersgraad in neurowetenskappe. Akile Khoza. (Foto: Miss SA) Thandokazi Mfundisi (23) van Oos-Londen is ŉ finalejaar- LLB-student aan die Fort Hare- Universiteit. Thandokazi Mfundisi. (Foto: Miss SA) Noxolo Ndebele (24) is van Pinetown en het ŉ B.Com-graad in rekeningkunde. Noxolo Ndebele. (Foto: Miss SA) Karishma Ramdev (23) is van Westville en is ŉ mediese student. Karishma Ramdev. (Foto: Miss SA) Anzelle von Staden (24) van Centurion het ŉ B.Com-graad aan die Universiteit van Pretoria verwerf en is tans ŉ heeltydse model. Anzelle von Staden. (Foto: Miss SA)